
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02690/2013-04
11.07.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 11.07.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425,  испуњава прописане стандарде за акредитацију студијског програма ОАС4 - ПРАВО у оквиру поља друштвено-хуманистичких наука и то за 150 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, је дана 27.12.2013. године поднела захтев за акредитацију студијског програма ОАС4 - ПРАВО у оквиру поља друштвено-хуманистичких наука под бројем 612-00-02690/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ПРАВНИ ФАКУЛТЕТ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета утврдила је да високошколска установа ПРАВНИ ФАКУЛТЕТ УНИВЕРЗИТЕТА У ПРИШТИНИ, за студијски програм основних академских студија – ПРАВА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Студијски програм садржи све законом предвиђене елементе: назив, врсту студија, академски назив, услове за упис, листу предмета, начин извођења студија, бодовну вредност предмета, начин и предуслове за упис предмета. У структури студијског програма прецизно су наведени циљеви програма и  исходи процеса учења. Студије су обима 240 ЕСПБ бодова и трају четири године. Студијски програм обезбеђује стицање компентенција за препознатљиву и јасну професију и занимање. Сврха програма је јасно и недвосмислено формулисана и у потпуности је усклађена са општом мисијом и циљевима Установе. Дефинисани циљеви су у складу са задацима Установе. 
Наведене су опште и посебне способности које студенти стичу савладавањем програма. Структура курикулума обухвата распоред предмета по семестрима (8), фонд часова по семестру није мањи од 20 часова, а на годишњем нивоу је у распону од 615 до 660 часова, од чега је више од 50 % часова активне наставе часови предавања. Број ЕСП бодова је по 60 за сваку годину, укупно 240 за осам семестара. У књизи предмета дат је њихов опис. Укупно има 22 обавезна предмета и 32 изборна предмета. За сваки су, углавном, испоштовани формални критеријуми. Дата је бодовна вредност, са именом наставника и сарадника, очекиваним исходима, литература, итд. Обавезни  предмети имају 192 ЕСПБ а 32 изборна предмета 48 ЕСПБ, односно 20% од  укупног броја бодова. У структури студијског програма правилно су заступљене различите групе предмета.
Наставни план и програм је целовит и свеобухватан и нуди најновија стручна сазнања. На Установи не постоје други програми основних академских студија. Програм усаглашен са програмом академских студија другог степена. Програм је усклађен са програмима иностраних високошколских установа из области права из БиХ, Црне Горе и Македоније.
Приликом уписа проверавају се знања из српског језика и историје, путем теста по наставном програму средњег образовања. Може се рећи да то одговара карактеру студијског програма. Рангирање кандидата се врши према успеху из средње школе и резултата пријемног испита  40:60 бодова. Број студената је у складу са просторним и кадровским потенцијалом Установе.
За сваки испит је утврђен број ЕСП бодова које студент стиче полагањем. Број ЕСП бодова утврђује се на основу радног оптерећења студента у савладавању одређеног предмета применом јединствене методологије високошколске установе за све предмете. У току савладавања наставног програма, студент може да оствари најмање 30, а највише 50 поена испуњавањем предиспитних обавеза. Студент може приступити полагању испита уколико је остварио најмање 30 поена испуњавањем предиспитних обавеза. За сваки предмет је јасно назначен начин стицања поена кроз различите активности студената у зависности од типа предмета. Систем вредновања рада студената  узима у обзир специфичности појединих предмета, оспособљеност студената за различите активности у складу са годином студија, као и изборност предмета.
На овом студијском програму је укупно ангажовано 25 наставника. Тај број је довољан да покрије укупан број часова на овом програму. Сви наставници испуњавају услов у погледу година живота (нико није старији од 65 година). Установи се скреће пажња на чињеницу да је за два наставника истекао изборни период за два наставника (ван. проф. др Љ. Мандић – последњи избор 25.03.2008. и ван. проф. др М. Стојановић – последњи избор 27.12.2008.). Са пуним радним временом установа има 20 наставника. За све њих су достављене копије радних књижица. Пет наставника је ангажовано са непуним радним временом. За њих су дати уговори и сагласности од матичних организација. Готово сви наставници имају докторат наука. Установа има 13 асистената и 2 сарадника ангажованих на овом студијском програму. Њихово  просечно оптерећење је мање од 10 часова недељно (9,45). Квалификације наставног особља углавном одговарају нивоу задужења на основним студијама. Величина групе за предавање и вежбе су у складу са Допунским стандардима, односно оптерећење наставника је рађено на основу њих.
Привремено седиште факултета је у Косовској Митровици. Факултет користи просторије средње техничке школе са бруто простором од 2042 м². Исти простор се користи и за одржавање наставе на осталим студијским програмима. Бруто простор по студенту износи више од 2 квм и у складу је са стандардом. Обезбеђена је потребна техничка опрема за савремено извођење наставе. Факултету је за потребе студената уступљен на коришћење рачунски центар на Факултету техничких наука у Косовској Митровици. Фонд Библиотеке садржи 6006 наслова – књига, уџбеника, приручника и научних часописа, који су углавном примерени карактеру студијског програма и предвиђеном броју студената. Запосленима и студентима преко интернета је обезбеђен приступ електронским сервисима KOBSON, као и бази података-Oxford University Press. Сви обавезни предмети су покривени одговарајућом литературом. Наставни предмети су покривени литературом која се може пронаћи у библиотеци. Број доступних примерака је на задовољавајућем нивоу.
[bookmark: _GoBack]Стратегијом управљања квалитетом су предвиђени субјекти, мере и процедуре у праћењу, контроли и обезбеђењу квалитета наставних и ваннаставних активности, услова рада и студирања. Одбор за квалитет се састоји од Комисије за праћење и унапређивање студирања и Комисије за односе са студентима. Комисија за обезбеђивање квалитета наставе сачињена је од 5 наставника, 1 представника ненаставног особља и 1 студента. Контрола квалитета студијског програма спроводи се редовно и систематично путем самовредновања и спољашњом провером квалитета. Учешће студената у контроли квалитета је предвиђено кроз учешће једног представника у комисији за обезбеђивање квалитета као и кроз процес анкетирања студената. Приложени су резултати претходних евалуација студијског прогрaма.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У ПРИШТИНИ-ПРАВНИ ФАКУЛТЕТ  за студијски програм ОАС4 - ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У ПРИШТИНИ-ПРАВНИ ФАКУЛТЕТ са седиштем у ЛОЛЕ РИБАРА 1/2, КОСОВСКА МИТРОВИЦА, ПИБ: 102076105, Матични број: 09018425, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  ОАС4 - ПРАВО у оквиру поља друштвено-хуманистичких наука и то за 150 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

